kardosdrur/scandi-wiki huggingface dataset:
Roland Göhler

Roland Göhler (født 26. marts 1943 i Meißen) er en tysk tidligere roer.

Karriere

Roning 
Göhler roede oprindelig toer uden styrmand sammen med Peter Kremtz, og dette par vandt i 1964 det østtyske mesterskab, mens de blev nummer to i 1967. I 1966 blev de verdensmestre i toeren uden styrmand. Fra 1965 roede han og Kremtz desuden otter og var med til at vinde sølv samme år samt guld året efter ved de østtyske mesterskaber. 

Samme år blev otteren delt op, så Kremtz og Göhler kom til at ro firer med styrmand sammen med Manfred Gelpke, Klaus Jacob og styrmand Dieter Semetzky og kom med til OL 1968 i Mexico City. Her vandt østtyskerne deres indledende heat og deres semifinale, men i finalen var det New Zealand, der noget overraskende sikrede sig sejren mere end to sekunder foran østtyskerne, der fik guld, mens Schweiz blev nummer tre.

Året efter vandt han det østtyske mesterskab i fireren med styrmand.

Videre karriere 
Göhler var udlært tømrer og studerede derpå til ingeniør inden for aftestning. Han kom senere til at lede overvågningen af statsbyggeri i Dresden.

OL-medaljer 
 1968:  Sølv i firer med styrmand

Referencer

Eksterne henvisninger 

Roere fra Tyskland
Deltagere for DDR ved sommer-OL 1968
Olympiske sølvmedaljevindere fra DDR
Klaus Jacob

Klaus Jacob (født 20. april 1943 i Aussig (nu Ústí nad Lebem i Tjekkiet)) er en tysk tidligere roer.

Karriere

Roning 
I begyndelsen af sin karriere roede Jacob toer uden styrmand og blev sammen med sin makker, Manfred Gelpke østtysk mester i båden i 1966. Begge disse to skiftede så til otteren og blev her østtyske mestre i 1968.

Samme år blev otteren delt op, så Gelpke og Jacob kom til at ro firer med styrmand sammen med  Peter Kremtz, Roland Göhler og styrmand Dieter Semetzky og kom med til OL 1968 i Mexico City. Her vandt østtyskerne deres indledende heat og deres semifinale, men i finalen var det New Zealand, der noget overraskende sikrede sig sejren mere end to sekunder foran østtyskerne, der fik guld, mens Schweiz blev nummer tre.

Denne firer med styrmand sluttede sin karriere med at blive østtyske mestre i 1969.

Videre karriere 
Jacob studere landbrugsmaskineri i Dresden.

OL-medaljer 
 1968:  Sølv i firer med styrmand

Referencer

Eksterne henvisninger 

Roere fra Tyskland
Deltagere for DDR ved sommer-OL 1968
Olympiske sølvmedaljevindere fra DDR
Dieter Semetzky

Dieter Semetzky (født 3. november 1949 i Dresden) er en tysk tidligere roer.

Karriere

Roning 
Semetzky var styrmand i flere både fra SC Einheit Dresden og i otteren med til vinde sølv i 1965 og i fireren med styrmand bronze i 1966 ved de østtyske mesterskaber. I 1968 blev han østtysk mester i otteren.

Samme år blev otteren delt op, så Semetzky kom til at ro firer med styrmand sammen med Manfred Gelpke, Klaus Jacob, Peter Kremtz og Roland Göhler og kom med til OL 1968 i Mexico City. Her vandt østtyskerne deres indledende heat og deres semifinale, men i finalen var det New Zealand, der noget overraskende sikrede sig sejren mere end to sekunder foran østtyskerne, der fik guld, mens Schweiz blev nummer tre.

Videre karriere 
Semetzky blev uddannet skibskaptajn og kom til at sejle. Efter den tyske genforening stod han i spidsen for et feriekompleks, inden han blev ejer af et rejsebureau.

OL-medaljer 
 1968:  Sølv i firer med styrmand

Referencer

Eksterne henvisninger 

Roere fra Tyskland
Personer fra Dresden
Deltagere for DDR ved sommer-OL 1968
Olympiske sølvmedaljevindere fra DDR
Emilio Trivini

Emilio Trivini (født 5. april 1938 i Dongo, død 27. august 2022) var en italiensk  roer.

Trivini deltog sammen med Renato Bosatta, Giuseppe Galante, Franco De Pedrina og styrmand Giovanni Spinola i firer med styrmand ved OL 1964 i Tokyo. De vandt deres indledende heat, men i finalen kunne de ikke følge med favoritterne fra Tyskland, der vandt guld, men italienerne sikrede sig sølv et pænt stykke foran Holland på bronzepladsen. 

Han deltog i samme disciplin ved OL 1968 i Mexico City, hvor italienerne kom ind på fjerdepladsen. Besætningen bestod her af Trivini, Galante, Romano Sgheiz, Luciano Sgheiz og styrmand Mariano Gottifredi.

Trivini vandt desuden en EM-bronzemedalje i firer med styrmand ved EM 1964 i Amsterdam med samme besætning som ved OL samme år.

OL-medaljer 
 1964:  Sølv i firer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1964
Deltagere for Italien ved sommer-OL 1968
Olympiske sølvmedaljevindere fra Italien
Franco De Pedrina

Franco De Pedrina (født 27. januar 1941 i Dongo) er en italiensk tidligere roer.

De Pedrina deltog sammen med Renato Bosatta, Giuseppe Galante, Emilio Trivini og styrmand Giovanni Spinola i firer med styrmand ved OL 1964 i Tokyo. De vandt deres indledende heat, men i finalen kunne de ikke følge med favoritterne fra Tyskland, der vandt guld, men italienerne sikrede sig sølv et pænt stykke foran Holland på bronzepladsen. 

De Pedrina vandt desuden en EM-bronzemedalje i firer med styrmand ved EM 1964 i Amsterdam med samme besætning som ved OL samme år.

OL-medaljer 
 1964:  Sølv i firer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1964
Olympiske sølvmedaljevindere fra Italien
Giovanni Spinola

Giovanni Spinola (født 31. juli 1935 i Gravedona, død 19. oktober 2020) var en italiensk roer.

Gravedona deltog som styrmand sammen med Renato Bosatta, Giuseppe Galante, Emilio Trivini og Franco De Pedrina i firer med styrmand ved OL 1964 i Tokyo. De vandt deres indledende heat, men i finalen kunne de ikke følge med favoritterne fra Tyskland, der vandt guld, men italienerne sikrede sig sølv et pænt stykke foran Holland på bronzepladsen. 

Spinola vandt desuden en EM-bronzemedalje i firer med styrmand ved EM 1964 i Amsterdam med samme besætning som ved OL samme år.

OL-medaljer 
 1964:  Sølv i firer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1964
Olympiske sølvmedaljevindere fra Italien
Robert Dumontois

Robert Dumontois (født 6. august 1941 i Lyon, Frankrig, død 15. juni) var en fransk roer.

Dumontois vandt (sammen med Claude Martin, Jacques Morel, Guy Nosbaum og styrmand Jean Klein) sølv ved OL 1960 i Rom i disciplinen firer med styrmand. Tyskland og Italien vandt henholdsvis guld og bronze. Han deltog også ved OL 1964 i Tokyo, som del af den franske otter, der sluttede på syvendepladsen.

Dumontois vandt desuden ene VM-bronzemedalje i otter i 1962 og en EM-bronzemedalje i samme disciplin i 1961.

OL-medaljer 
 1960:  Sølv i firer med styrmand

Referencer

Eksterne henvisninger 

Roere fra Frankrig
Personer fra Lyon
Claude Martin

Claude Auguste Martin (født 10. oktober 1930 - 5. december 2017) var en fransk roer fra Paris.

Martin vandt (sammen med Robert Dumontois, Jacques Morel, Guy Nosbaum og styrmand Jean Klein) sølv ved OL 1960 i Rom i disciplinen firer med styrmand. Tyskland og Italien vandt henholdsvis guld og bronze. Han deltog i samme disciplin ved OL 1952 i Helsinki, hvor franskmændene dog blev slået ud inden finalen.

Martin vandt desuden en EM-guldmedalje i toer med styrmand i 1953 og en bronze i samme disciplin i 1955.

OL-medaljer 
 1960:  Sølv i firer med styrmand

Referencer

Eksterne henvisninger 

Roere fra Frankrig
Personer fra Paris
Guy Nosbaum

Guy Nosbaum (født 18. maj 1930 - 13. august 1996) var en fransk roer.

Nosbaum vandt (sammen med Robert Dumontois, Jacques Morel, Claude Martin og styrmand Jean Klein) sølv ved OL 1960 i Rom i disciplinen firer med styrmand. Tyskland og Italien vandt henholdsvis guld og bronze. Han deltog i samme disciplin ved OL 1952 i Helsinki, hvor franskmændene dog blev slået ud inden finalen.

Nosbaum vandt desuden en EM-guldmedalje i toer med styrmand i 1953.

OL-medaljer 
 1960:  Sølv i firer med styrmand

Referencer

Eksterne henvisninger 

Roere fra Frankrig
Jean Klein

Jean-Claude Klein (født 22. juni 1941 i Créteil, Frankrig, død 1. december 2014) var en fransk roer.

Klein vandt (sammen med Robert Dumontois, Jacques Morel, Claude Martin og Guy Nosbaum) sølv ved OL 1960 i Rom i disciplinen firer med styrmand. Han var bådens styrmand. Tyskland og Italien vandt henholdsvis guld og bronze. Det var det eneste OL, han deltog i.

OL-medaljer 
 1960:  Sølv i firer med styrmand

Referencer

Eksterne henvisninger 

Roere fra Frankrig
Olle Larsson

Olof Hindrik "Olle" Larsson (født 21. juni 1928 på Torsö, død 13. januar 1960 i Trollhättan) var en svensk roer.

Larsson vandt (sammen med Gösta Eriksson, Ivar Aronsson, Evert Gunnarsson og styrmand Bertil Göransson) sølv ved OL 1956 i Melbourne i disciplinen firer med styrmand. Italien og Finland vandt henholdsvis guld og bronze. Ved de samme lege var han med i den svenske otter, der blev nummer fire i konkurrencen.

Larsson vandt desuden to EM-sølvmedaljer i 1955, en i firer med styrmand og en i otter. Derudover vandt han otte svenske mesterskaber og tre nordiske.

Larsson døde i en bådulykke i Trollhättan i 1960, 31 år gammel.

OL-medaljer 
 1956:  Sølv i firer med styrmand

Referencer

Eksterne henvisninger 

Roere fra Sverige
Deltagere for Sverige ved sommer-OL 1956
Olympiske sølvmedaljevindere fra Sverige
Gösta Eriksson

Gösta Gunvald Eriksson (født 26. januar 1931 i Skee) er en svensk tidligere roer.

Eriksson vandt (sammen med Olle Larsson, Ivar Aronsson, Evert Gunnarsson og styrmand Bertil Göransson) sølv ved OL 1956 i Melbourne i disciplinen firer med styrmand efter at have vundet deres indledende heat og semifinalen. I finalen var båden 3 sekunder efter Italien og mere end otte sekunder foran Finland, der vandt henholdsvis guld og bronze. Ved de samme lege var han med i den svenske otter, der blev nummer fire i konkurrencen efter sejr i det indledende heat. Han deltog også ved OL 1960 i Rom, hvor han sammen med Lennart Hansson roede toer uden styrmand og sammen med Hansson og Owe Lostad toer med styrmand. Båden uden styrmand blev nummer fem og sidst i sit indledende heat og stillede ikke op i opsamlingsheatet, hvorved de var ude af konkurrencen. Båden med styrmand blev nummer tre i sit indledende heat og gik dermed i opsamlingheat, som blev endestationen, da trioen blev nummer fire.

Eriksson opnåede i alt 12 svenske mesterskaber i alle bådtyper fra singlesculler til otter og vandt desuden to EM-sølvmedaljer i 1955, en i firer med styrmand og en i otter.

OL-medaljer 
 1956:  Sølv i firer med styrmand

Referencer

Eksterne henvisninger 

Roere fra Sverige
Deltagere for Sverige ved sommer-OL 1956
Deltagere for Sverige ved sommer-OL 1960
Olympiske sølvmedaljevindere fra Sverige
Ivar Aronsson

Ivar Mauritz Aronsson (24. marts 1928 i Kungälv - 6. februar 2017 smst.) var en svensk roer.

Aronsson vandt (sammen med Olle Larsson, Gösta Eriksson, Evert Gunnarsson og styrmand Bertil Göransson) sølv ved OL 1956 i Melbourne i disciplinen firer med styrmand. Italien og Finland vandt henholdsvis guld og bronze. Ved de samme lege var han med i den svenske otter, der blev nr. 4 i konkurrencen.

Eriksson vandt desuden to EM-sølvmedaljer i 1955, en i firer med styrmand og en i otter. Dertil kan lægges 13 svenske og et nordisk mesterskab.

OL-medaljer 
 1956:  Sølv i firer med styrmand

Referencer

Eksterne henvisninger 

Roere fra Sverige
Deltagere for Sverige ved sommer-OL 1956
Olympiske sølvmedaljevindere fra Sverige
Evert Gunnarsson

Sven Evert Gunnarsson (født 28. december 1929 i Ljungskile, Sverige, død 30. november 2022) var en svensk roer. Han deltog i tre olympiske lege og opnåede en sølvmedalje.

Gunnarsson deltog første gang ved OL 1948 i London, hvor han sammen med Bernt Torberntsson stillede op i toer uden styrmand. Båden blev nummer tre og sidst i det indledende heat, og i opsamlingsheatet sluttede den også sidst, og konkurrencen var dermed slut for parret.

Gunnarsson og Torberntsson stillede ved OL 1952 igen op i toer uden styrmand. Her blev det til sejr i det indledende heat, men efter en tredjeplads i semifinalen og en andenplads i opsamlingsheatet, nåede parret ikke finalen.

Ved OL 1956 var Gunnarsson skiftet til større både, og sammen med Olle Larsson, Gösta Eriksson, Ivar Aronsson og styrmand Bertil Göransson vandt han sølv i firer med styrmand. Italien og Finland vandt henholdsvis guld og bronze. Den svenske båd vandt såvel sit indledende heat som sit semifinaleheat. I finalen var den dog 3 sekunder efter de italienske vindere. Ved de samme lege var han med i den svenske otter, der blev nummer fire i konkurrencen. Efter sejr i det indledende heat kvalificerede svenskerne sig til finalen med en andenplads i semifinalen. I finalen blev det til en fjerde- og sidsteplads, et godt stykke efter australierne på tredjepladsen.

Gunnarsson vandt desuden en EM-guldmedalje i toer uden styrmand i 1949, samt to sølvmedaljer i 1955, en i firer med styrmand og en i otter. Han vandt samlet 25 svenske og otte nordiske mesterskaber.

OL-medaljer 
 1956:  Sølv i firer med styrmand

Referencer

Eksterne henvisninger 

Roere fra Sverige
Deltagere for Sverige ved sommer-OL 1948
Deltagere for Sverige ved sommer-OL 1952
Deltagere for Sverige ved sommer-OL 1956
Olympiske sølvmedaljevindere fra Sverige
Bertil Göransson

Bertil Edvard Göransson (født 9. februar 1919 i Limhamn, død 10. april 2004 i Vårgårda) var en svensk roer.

Göransson vandt som styrmand (sammen med Olle Larsson, Gösta Eriksson, Ivar Aronsson og Evert Gunnarsson) sølv ved OL 1956 i Melbourne i disciplinen firer med styrmand. Italien og Finland vandt henholdsvis guld og bronze. Ved de samme lege var han styrmand i den svenske otter, der blev nr. 4 i konkurrencen.

Göransson vandt desuden to EM-sølvmedaljer i 1955, en i firer med styrmand og en i otter. Dertil kommer 12 svenske og to nordiske mesterskaber.

OL-medaljer 
 1956:  Sølv i firer med styrmand

Referencer

Eksterne henvisninger 

Roere fra Sverige
Deltagere for Sverige ved sommer-OL 1956
Olympiske sølvmedaljevindere fra Sverige
Laura Grøn

Laura Grøn (født 26. oktober 2000) er en kvindelig dansk fodboldspiller, der spiller angriber for AaB i Gjensidige Kvindeligaen.

Hun er tvillingesøster og holdkammerat i AaB, med Line Grøn.

Referencer

Eksterne henvisninger 
 

Kvindelige fodboldspillere fra Danmark
Fodboldspillere fra Fortuna Hjørring
Fodboldspillere fra AaB Fodbold (kvinder)
Frida Sørensen

Frida Vang Sørensen (født 9. oktober 2001) er en kvindelig dansk fodboldspiller, der spiller angriber for Fortuna Hjørring i Gjensidige Kvindeligaen.

Referencer

Eksterne henvisninger 
  

Kvindelige fodboldspillere fra Danmark
Fodboldspillere fra Fortuna Hjørring
Siw Gilleladen

Siw Schaarup Gilleladen (født 1. januar 2001) er en kvindelig dansk fodboldspiller, der spiller forsvar for Fortuna Hjørring i Gjensidige Kvindeligaen.

Referencer

Eksterne henvisninger 

  

Kvindelige fodboldspillere fra Danmark
Fodboldspillere fra Fortuna Hjørring
Betinna

Betinna er et pigenavn. I år 2018 var der 138 i Danmark med fornavnet Betinna. I 2019 er det faldet med 2 nemlig til 136.
Man kan også stave det Betina, Bettina og Bethina.
Stavemåden "Bettina" er Italiensk og betyder "Den der ærer Gud"
Stavemåden "Betina" er engelsk og italiensk og betyder "velsignet"

De kan også betyde "Gud er fuldkommen"

Pigenavne
Pattesutter

Pattesutter (også kendt som Store Fede) er en dansk musiker og rapper. Hans borgerlige navn er Jakob Maegaard. Pattesutter fik sit gennembrud med nummeret "Madonna" i 2016. Han er specielt kendt for sine kontroversielle tekster. Pattesutter startede med selv at producere sin musik og blev kendt gennem musiktjenesten SoundCloud, men er senere blevet opdaget af pladeselskabet Lil Label.

Det store gennembrud skete i 2018, da hans single 'Technopiik' blev udnævnt som årets Roskilde-Hit. Sangen var i denne sommer en konstant hymne, der kunne høres på camping områderne til alle landets festivaler. Efterfølgende har han fulgt op med bl.a. “Hun Ridder På Den”, “Lille Pik” og “næ”.

Pattesutter har optrådt på klubber og gymnasier i hele Danmark, på Roskilde Festival, Smukfest, Zulu Awards, flere jobs i Norge og en udsolgt Vega-koncert.

Diskografi 
 Hjulene På Bussen (2022)
 AVA (2022)
 Dance With The Pattesutter (ft. D-Devils vs. Pattesutter) (2021)
 Baguette (2021)
 Pilfingerdansen (Pattesutter Remix) - ft. Sigurd Barrett (2020)
 Stor Fed - ft. Yo Johnny (2020)
 Din Nabo (ADHD X Pattesutter) (2020)
 Klamydia (2020)
 Jeg Brækker Mig (2020)
 Boner (2019)
 Fut Fut (2019)
 Det Dælme Gur (2019)
 næ - ft. Ude af kontrol (2019)
 Kattedansen (2019)
 Det Kører (2019)
 Stik Af (Slav) (2018)
 Lille Pik (2018)
 Hun Ridder På Den (2018)
 Technopiik (2018)
 De Kysser (2018)
 Bla Bla Bla (2018)
 De Siger (2018)
 Tuttelu (2017)
 Knalde Alle (2017)
 Bravo (2017)
 Polti (stik af) (2017)
 Ka' Det Passe (2016)
 Sådan En Skam (2016)
 Sex Med En Superstar
 Fedt At Møde Mig (2016)
 Det Ka' Du Ik' (2016)
 Champagne Pige (2016)
 Madonna (2016)

Kilder

Eksterne henvisninger 
 

Rappere fra Danmark
Nordmakedonien ved sommer-OL 2020

Nordmakedonien deltager under Sommer-OL 2020 i Tokyo som bliver afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Carsten Hansen

Carsten Hansen eller Karsten Hansen er navnet på flere personer:
 Carsten Kidde-Hansen (født 31. marts 1912, død 7. december 2004) – dansk direktør.
 Karsten Hansen (født 18. august 1944) – færøsk politiker.
 Carsten Hansen (politiker) (født 10. januar 1957) – dansk politiker.
 Christian Karsten Hansen (født 18. august 1966) – dansk biotek virksomhedsejer.
 Carsten Hansen (skakspiller) (født 1971) – dansk skakspiller.
 Carsten Fog Hansen (født 1979) – dansk forfatter.
Havmiljøvogter

Havmiljøvogter er en kampagne og en betegnelse for tusindvis af danskere, svenskere og tyskere, der hjælper forsvaret med at forebygge og bekæmpe havforurening i danske farvande.

Formål og historie
Havmiljøvogterkampagnen henvender sig til de lystsejlere og andre, der færdes på eller ved de danske farvande med henblik på at bekæmpe havmiljøforurening. Havmiljøvogterne indvilger i at bistå forsvaret med at opdage og indrapportere olieudslip og bekæmpe generel forurening som f.eks affald på strandene, hvilket kampagnen kalder havfald.

Kampagnen har både en præventiv og en bekæmpende effekt. Havmiljøvogterne synliggør deres medlemskab med et havmiljøvogtervimpel, som de modtager ved indmelding. Dermed sender de et budskab om, at der bliver holdt øje med forurening på havene i Danmark. En hurtig indrapportering af olieudslip gør, at skader på miljøet kan begrænses.

Havmiljøvogterkampagnen opstod som et led i det daværende Søværnets Operative Kommandos (SOK) Stop Olien kampagne i 2006. Olien kan indrapporteres telefonisk eller via en Stop Olien app. I 2019 var der ca. 25.000 havmiljøvogtere, og i perioden 2006-2019 er olieudslip i danske farvande mere end halveret.

Medlemskab
At blive havmiljøvogter er gratis, og hvert år modtager medlemmer en hilsen som tak, en havmiljøvogtervimpel, informationsmaterialer og affaldsposer, der også kaldes havfaldsposer. Juniorhavmiljøvogter henvender sig specifikt til børn mellem 8 og 14 år og fokuserer på de kommende generationer som havets ambassadører. Juniorhavmiljøvogterne får ved indmelding også en velkomstpakke, der henvender sig til aldersgruppen.To gange om året udkommer magasinet Havmiljøvogteren, der indeholder historier fra havmiljøvogtere og artikler om havmiljøet i Danmark.

Kilder og henvisninger

Forurening
Miljøbeskyttelse
Lars Heltoft

Lars Heltoft (født 1949) er en dansk sprogforsker, der er ansat som professor ved Institut for Nordiske Studier og Sprogvidenskab, Københavns Universitet.

Sammen med professor Erik Hansen har Heltoft skrevet 3-bindsværket Grammatik over det Danske Sprog.
Han har også været forfatter på Grammatiske termer, en opslagsbog om grammatik udgivet af Dansk Sprognævn.

Udvalgt bibliografi

Henvisninger 

Professorer fra Københavns Universitet
Grammatikere
Hardy Brothers

Hardy Brothers er en australsk virksomhed der forhandler smykker, ure og kunst. Virksomhedens historiske produkter er i dag samlerobjekter og findes på flere nationalmuseer og lignende samlinger. Det er den eneste australske juveler, der har fået Royal Warrant, og siden 1980 har selskabet fremstillet Melbourne Cup.

Butikker 

 189 Edward Street, Brisbane
 60 Castlereagh Street, Sydney
 345 Victoria Avenue, Chatswood Chase, Chatswood, Sydney
 338 Collins Street, Melbourne
 1341 Dandenong Road, Chadstone, Melbourne
 47 King Street, Perth

Referencer

Eksterne henvisninger 
 

Detailvirksomheder fra Australien
Smykkevirksomheder
Kongelige hofleverandører
Luksusmærker
Etableret i 1853
Bowler Wildcat

The Bowler Wildcat er en offroadbil, der oprindeilgt blev produceret af Bowler Offroad. Det er en videreudvikling af Bowler Tomcat, der bruge visse komponenter fra en Land Rover Defender. Wildcat har deltaget i forskellige off-road terrænrallyløb, heriblant Dakar Rally og Rallye des Pharaons.

Produktionsrettighederne til Wildcat-modellen blev solgt til Qt Services i december 2007, for at kune hjælpe eksisterende Wildcat-ejere, således at Bowler kunne koncentrere sig om deres nyere model Bowler Nemesis. Siden da har QT Services fortsat med supportere ejere vedkonkurrencer, og har udviklet bilen yderligere.

I 2011 begyndte Supacat at markedsføre en militariseret version af Wildcat-modellen i samarbejde med QT Services.

I første afsnit af anden sæson af bilmagasinet Top Gear afprøvede været Richard Hammond en Bowler Wildcat, hvilket blev sendt første gang 11. maj 2003.

Referencer

Eksternehenvisninger 

 

Offroadere
Bilmodeller
Haveje

"Haveje" er en sang skrevet og komponeret af Jacob Haugaard, men gjort berømt af Kim Larsen, efter han inkluderede den i filmen Midt om natten fra 1983.

Komposition 
Sangen er skrevet og komponeret af Jacob Haugaard og produceret af Poul Bruun. Ifølge Jacob Haugaard bad Kim Larsen om lov til at bruge sangen, efter at Haugaard havde varmet op for Gasolin' på deres Gorilla Galla-turné.

I 2019 ændrede Haugaard sætningen "...min kone har en skønhedsklinik, inde midt i et neger-distrikt", til "...min kone har en skønhedsklinik, inde midt i et fattigt distrikt" fordi han mente tiden var løbet fra den oprindelige sangtekst. Samtidig sagde han at han ikke mente Larsen ville have ændret teksten.

Personel 
Følgende er en liste over de personer der var med til at indspille sangen:
 Kim Larsen - Sang, guitar
 Jacob Haugaard - tekstforfatter og komponist
 Jan Lysdahl - Kor, trommer
 Henning Pold - Kor, flasker
 Thomas Grue - Guitar
 Søren Wolff - Synthesizer, guitar, orgel
 Phil Barrett - Guitar
 Claus Naur - El-bas
 Jens Walther - Programmering
 Poul Bruun - Producer

Hitlister

Referencer

Eksterne henvisninger 

Singler fra 1983
Sange fra 1983
Kim Larsen-sange
RGS Nordic

RGS Nordic A/S er en dansk virksomhed, der beskæftiger sig med behandling af forurenet jord, bygge- og anlægsaffald, industrispildevand og genanvendelse af det behandlede affald. Virksomheden er startet op i Danmark, men er sidenhen vokset og har nu aktiver i Sverige, Norge og Storbritannien.

Virksomheden blev grundlagt tilbage i 1990 under det tidligere firmanavn RGS 90 (Råstof og Genvandelse Selskabet af 1990 A/S.)

RGS Nordic driver i dag mere end 35 modtage- og behandlingsanlæg i Danmark og Sverige, hvor de renser jord og oparbejder bygge- og anlægsaffald. Hertil driver virksomheden også Nordens største kommercielle behandlingsanlæg til genanvendelse af olie og biologisk rensning af industrispildevand. Anlægget er placeret i Stigsnæs Industripark med et supplerende modtage- og behandlingsanlæg i Mongstad, Norge.

Firmaets ejere var førhen Renhold A/S, CAPMAN og I/S Amagerforbrænding, men i 2006 blev virksomheden opkøbt af DSV Miljø A/S, som fortsat er ejer af virksomheden i dag.

Referencer 

Miljøvirksomheder i Danmark
Recirkulering
Affald
Danske virksomheder etableret i 1990
Gooseboy

Gooseboy er en dansk film fra 2019, instrueret af Steen Rasmussen og Michael Wikke.

Medvirkende 
 Mads Geertsen som Gåsen (stemme)
 Ulrich Thomsen som Knud Heinesen
 Søren Malling som Togkontrollør
 Nicolas Bro som Viggo Mortensen
 Rasmus Bjerg som Togkontrollør
 Chapper som Chapper
Desuden optræder Steen Rasmussen, og Michael Wikke som jægere.

Eksterne henvisninger 
 

Danske film fra 2019
Komediefilm fra Danmark